תחנת הרכבת נתיבות

תחנת הרכבת נתיבות היא תחנת נוסעים של רכבת ישראל הממוקמת בסמוך לעיר נתיבות על מסילת אשקלון–באר שבע ומשרתת את הנוסעים במסוף האוטובוסים הסמוך. התחנה מהווה כתחנת ביניים בקו הרצליה - אופקים.

היסטוריה
טקס הנחת אבן הפינה לתחנה התקיים ב־12 באפריל 2011 בהשתתפות ראש הממשלה בנימין נתניהו ושר התחבורה ישראל כ"ץ והיא הייתה אמורה להיפתח בסוף שנת 2014. עקב מבצע צוק איתן חלו עיכובים בהקמת המסילה, והיא נחנכה ב־15 בפברואר 2015.

בעת חנוכת התחנה קיבלה התחנה הטבת 50% הנחה, שמשמעותה לאפשר נסיעת חינם הלוך, אך נסיעת החזור הייתה בתשלום. הטבה זו שונה מההטבה שהייתה בשדרות, שכן בתחנת שדרות הוארכה הטבת נסיעות חינם הלוך־חזור משלושה חודשים לשנה בדיוק, מפני שהיה חשש לשוחד בחירות הואיל ופתיחת התחנה הייתה חודש ויומיים לפני הבחירות לכנסת ה־20. עקב החלטת שר התחבורה, תחנת נתיבות קיבלה את הטבת נסיעות החינם למשך שלושה חודשים ב־19 בספטמבר 2015, ואחריהם חזרה ההטבה שהייתה בעת חנוכת התחנה – 50% – למשך שנתיים. ההטבות הללו הן 'תוכנית עידוד לנסיעה ברכבת'.

ב-25 בדצמבר 2021 השתנה שירות הנוסעים העובר בתחנה והוא הוחלף מקו באר שבע - קו החוף המערבי - לולאת השרון, לשני קווים: קו באר שבע - אשקלון וקו באר שבע - בנימינה דרך מסילת לוד-אשקלון.

בתאריך 18 לספטמבר 2022 הוחלט לצמצם את התדירות בין אשקלון לבאר שבע מרכז וההפך לרכבת פעם בשעה בגלל עבודות החשמול, בשעות השיא מפעילה רכבת ישראל הסעות ללא עלות לתחנת באר שבע צפון ולתחנת אשקלון דרך כל תחנות הקו. בנוסף משרד התחבורה מתגבר את קו 378.

בסוף ספטמבר 2025 הוארך שירות הרכבות עד להרצליה דרך טבעת השרון בכיוון צפון ועד לאופקים בכיוון דרום.

מבנה התחנה
בתחנה שני רציפי אי באורך של 300 מטר המשרתים 4 מסילות. בתחנה מעבר תת-קרקעי המקשר את אולם הנוסעים לרציפים (המשמש גם כמקלט לעת חירום), שני דרגנועים ושטח ניכר מהרציפים מסוכך להצללה.

בחזית התחנה מותקן שעון בקוטר 3 מטרים – הגדול ביותר בתחנות הרכבת בישראל.

לצד התחנה נסלל חניון ל־250 כלי רכב והוכשר שטח לחניון ל־500 כלי רכב נוספים.

בשנת 2025 מתבצעות בתחנה עבודות להארכת רציפי התחנה ועבודות להתקנת מערכת חשמול עילית.

מרכז|450px|תרשים התחנה

גלריה
ממוזער|מרכז|התחנה לכיוון מערב, 31 במרץ 2025

ממוזער|מרכז|250px|מראה כללי של התחנה, יוני 2015

שירות רכבות בתחנה
בעבר עברה בתחנה זו רכבת פעם בשעה לכל כיוון: באר שבע מרכז ונתניה (בשעות שיא) או תל אביב סבידור מרכז (בשעות שפל).
בעבר עצר בתחנה זו קו רכבת לילה מבאר שבע לתל אביב, פעם בשעה לכל כיוון.
החל מספטמבר 2025 עוצרות רכבות פעם בשעה לכל כיוון בקו אופקים - הרצליה דרך תחנות טבעת השרון. חלק מהרכבות לא עוצרות בתחנות בת ים וחולון.

קווי אוטובוס היוצאים מהתחנה

+קומפעילמסלולהערות נוספות1דן בדרוםרכבת נתיבות - הורד - נטעים - נתיבות מרכז - אזור תעשייה♿2רכבת נתיבות - הורד - נתיבות מרכז - אזור תעשייה♿3רכבת נתיבות - הורד - נתיבות מרכז - אזור תעשייה♿4רכבת נתיבות - נתיבות מערב - הורד - נתיבות מרכז - אזור תעשייה♿5רכבת נתיבות - הגפן - אזור תעשייה - שד' ירושלים♿6רכבת נתיבות - נתיבות מערב - נווה דקלים - הורד - קבר הבבא סאלי - נווה שרון♿25נתיבות - יושיביה - יכיני - גבים - שדרות51נתיבות - בית הגדי - תלמי בילו - זרועה52נתיבות - אשבול - קלחים - פעמי תש"ז - להבים53נתיבות - ניר עקיבא - ניר משה - מבועים - שדה צבי - צומת בית קמה54נתיבות - שרשרת - מעגלים - גבעולים - מלילות - שיבולים55נתיבות - תקומה - כפר מימון - שוקדה325נתיבות - פארק תעשיות נ.ע.מ - באר שבע442נתיבות - צומת בית קמה - ביתר עלית445נתיבות - צומת בית קמה - בית שמש586קוויםנתיבות - צומת בית קמה - מודיעין עילית596מטרופוליןנתיבות - אופקים - תפרח - צומת בית קמה - אלעד

קישורים חיצוניים

 תחנת הרכבת נתיבות, באתר רכבת ישראל



 תחנת רכבת נתיבות, באתר פלג אדריכלים



הערות שוליים

נתיבות
נתיבות
קטגוריה:נתיבות: תחבורה
קטגוריה:נתיבות: מבנים
קטגוריה:ישראל: תחנות רכבת לפי עיר